《补蜀汉铙歌十二首 其二 顾隆中》
明代·胡应麟

顾隆中，一顾再顾三顾何从容。千秋载睹明扬风。

君臣契合鱼水同。莘野币交汤匪躬。渭川一见罗非熊。

何如三顾勤隆中。惜哉炎烬嘘残虹。创业未半中道终。

三分鼎足宁称雄。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。